৫৭০ একটি ঐতিহাসিক বিয়োগান্তক ঘটনা নিয়ে নির্মিত আসন্ন বাংলাদেশী পূর্ণদৈর্ঘ্য চলচ্চিত্র। সিনেবাজ ফিল্মসের প্রযোজনায় চলচ্চিত্রটির রচনা, চিত্রনাট্য ও পরিচালনা করেছেন আশরাফ শিশির। এটির চিত্রনাট্য ১৯৯৬ সালের 'শেখ মুজিব হত্যা মামলার' সাক্ষ্য ও গুরুত্বপূর্ণ তথ্য-উপাত্তের ভিত্তিতে রচিত হয়েছে। চলচ্চিত্রটি বাংলাদেশের প্রথম রাষ্ট্রপতি শেখ মুজিবুর রহমানকে সপরিবারে হত্যা ও তাকে দাফন করা পর্যন্ত ৩৬ ঘণ্টা সময়ের বাস্তবিক ঘটনার নিরিখে চিত্রায়িত। ছায়াছবির চরিত্রগুলি সরাসরি বাস্তব ঘটনা হতে গৃহীত। বিভিন্ন বাস্তব চরিত্রের উল্লেখযোগ্য রূপদান করেছেন মাসুম আজিজ, স্বাধীন খসরু, বাপ্পি চৌধুরী, সুমনা সোমা, কাজী রাজু, এলিনা শাম্মী, সানসি ফারুক, দুখু সুমন প্রমুখ। ২০২০ সালের অক্টোবরে মূখ্য চিত্রগ্রহণ সম্পন্ন হয়। এটি মুক্তির অপেক্ষাধীন।